Ефимов Лев Архипович — Википеди

# Ефимов Лев Архипович

### Википедири материал

Лев Архипович Ефимов — чăваш çыравçи, историк. Вăл 1953 çулхи раштав уйăхĕн 3-мĕшĕнче Чăваш Енĕн Элĕк районĕнчи Какаçра хресчен çемйинче çуралнă.

## [тӳрлет] Кун-çулĕпе ĕçĕ-хĕлĕ

Муркаш районĕнчи Тивĕшри вăтам шкула пĕтернĕ хыççăн И. Я. Яковлев ячĕпе хисепленекен Чăваш патшалăх педагогика институтĕнчĕн ют чĕлхесен факультетне вĕренме кĕнĕ. 1973 – 1975 çулсенче Совет Çарĕнче хĕсметре тăнă. Çартан таврăнсан Чăваш Сурăм шкулĕнче физкультура тата акăлчан чĕлхине вĕрентме тытăнать. Çак хушăрах «Сорма» колхозра спорт инструктăрĕнче ĕçлет. Л. А. Ефимов 1980 çулта республикăри «Урожай» (Тырпулăх) ирĕклĕ спорт обçетви путевкипе Мускаври çуллахи XXII Олимп вăййисене курма тивĕç пулнă. Ĕçленĕ хушăрах педагог 1982 çулта И. Н. Ульянов ячĕпе хисепленекен Чăваш патшалăх университетĕнчи истори факультетĕнче вĕренсе тухнă. 1985 çулта ăна СССР Географи опçĕствин чăн членĕ шутне кĕртеççĕ. Шкулта тăван ен тĕпчев тата çулçӳрев ушкăнне ертсе пынă май вăл çулсеренех тăван район, республикă, çĕр-шыв тăрăх çулçӳревсемпе куравсене илсе çӳресе шкул ачисене тăван ене, çĕршыва юратма, тĕпчеме вĕрентет.

1999 çулта истори наукисен кандидатне Л.А. Ефимова Чăваш патшалăх педагогика университечĕн истори кафедрине преподавательте ĕçлеме йышăнаççĕ. Студентсене «Чăваш Ен историйĕ» курс вĕрентет, диплом ĕçĕ çыракан студентсен ăслăлăх ертÿçи пулса тăрать.

### [тӳрлет] Ытти пултарулăхĕсем

Лев Архипович пултаруллă учитель çеç мар, вăл - ăста платник та, кăмакаçă та, кĕтÿçĕ те, купăсçă та. Кунпа пĕрлех - çăматă йăвалакан, хурт-хăмăр ăсти.

## [тӳрлет] Ĕçĕсем

Л. А. Ефимов районти, республикăри хаçат-журналсенче 100 ытла истории статйисемпе документла очерксем пичетленĕ. Вăл çавăн пекех 50 ытла наука ĕçĕ çырнă.

### [тӳрлет] Уйрăм кăларăмсем

- "Элĕк енĕ", Элĕк, 1994.
- «Аликово: вчера и сегодня»
- «Системы просвещения нерусских народов и чувашские школы Поволжья и Приуралья»,
- «Страницы истории Чувашии»

### [тӳрлет] Статйисем

- "Историческое краеведение в школах Чувашии", Шупашкар, ЧНИИ, 1988.
- "Педагогическое наследие И. Я. Яковлева и его использование в современной школе", Шупашкар, 1988.

## [тӳрлет] Хисепĕсем

- Хисеп хучĕсем
- Сĕтел çине лартмалли медаль
- «Чи паллă истори вĕрентӳçĕ» ăмăрту финалне тухнă, 1992

## [тӳрлет] Каçăсем

Л. А. Ефимов çинчен

Категорисем: Чăваш историкĕсем | Чăваш çыравçисем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра

##### Урăх чěлхесем

- Русский